PMIndiaData/PMIndiaSum huggingface dataset:
য়াঙ্গোনদা লৈরিবা ইন্দিয়ান কমুনিতীদা প্রধানমন্ত্রীগী ৱারোল

প্রধানমন্ত্রী শ্রী নরেন্দ্র মোদীনা ঙসি য়াঙ্গোন, ম্যানমারদা লৈরিবা ইন্দিয়ান কমুনিতীগী মফমদা ৱা ঙাংখ্রে । “নখোয়না সেয়ার্দ কলচর অমসুং সিভিলাইজেসন, জিওগ্রাফি অমসুং হিস্তোরি, ভারত অমসুং ম্যানমারগী থৌনা ফবা মচানুপা অমসুং মচানুপীশিংগী এস্পিরেসন অমসুং এচিবমেন্তশিং চহি লিশিং কয়া রিপ্রজেন্ত তৌদুনা লাক্লি,” মীয়াম তিনবা অদুদা ৱা ঙাংলদুনা প্রধানমন্ত্রীনা হায়খি । ম্যানমারগী ইনাক খুল্লবা স্পিরিতুয়েল ত্রেদিসনশিংদা প্রধানমন্ত্রীনা শন্দোক্না হায়খি । প্রধানমন্ত্রীনা হায়খি মদুদি ভারতকী দাইএস্পোরা অসি ভারতকীদমক “রাষ্ট্র-দুত”কা মান্নৈ । মহাক্না হায়খি মদুদি য়োগগী গ্লোবেল রিকোগনিসন অসি দাই এস্পোরাগী এচিবমেন্তনি, মদুনা মালেমগী কাচিন কোয়া থুংনা য়ৌহল্লি । প্রধানমন্ত্রীনা হায়খি, “ঐহাক্না নখোয়গা উন্নবা মতমদা, ঐহাক্না মসিমশু ফাওখি মদুদি ভারত্তা সরকারগী ওথোরিতীশিংগা লোইননা ফোরেন লৈবাকশিংদা ঐখোয়গী প্রজানা লৈরিবা অসিগী কমুনিকেসন অসি নাকল অমত্তগী ওইবা লম্বী ওইদ্রে ।” প্রধানমন্ত্রীনা মখা তাখি, “ঐখোয়না ঐখোয়গী লৈবাকপু রিফোর্মিং খক্তা তৌদে, ঐখোয়না মসি ত্রান্সফোর্মিং তৌরি,” পোবর্তি, তেরোরিজম, শেঞ্জা থুমজা, কমুনেলিজম অমসুং কাস্তিজম লৈতবা ভারত অমা শেমগৎলি হায়না মখা তাখি । প্রধানমন্ত্রীনা হায়খি মদুদি ভারত্তা কেন্দ্র সরকারনা ইনফ্রাস্ত্রকচরদা মীৎয়েং থম্লি । মহাক্না হায়খি মদুদি অফবা ইনফ্রাস্ত্রকচর অসি লম্বী অমসুং রেলৱে অদু খক্তা নত্তে- মসিনা সোসাইতিদা মগুনলৈবা অহোংবা অমা পুরক্কদবা অদুগুম্বা তোঙান তোঙানবা অতোপ্পা এস্পেক্তশিং মনুং চল্লি । মহাক্না হায়খি মদুদি অদুগুম্বা অকনবা ৱারেপ অমা লৌবদা সরকারনা লৈথোক্লোই । প্রধানমন্ত্রীনা হায়খি জিএসতি অসি লৈবাক শিনবা থুংনা অনৌবা কলচর অমা হৌদোক্লে । মহাক্না হায়খি মদুদি ভারতকী প্রজানা থাজবা থম্লি মদুদি ভারতনা ত্রান্সফোর্ম তৌবা ঙমগনি অমসুং ঐখোয়গী সিস্তেমদা চংলক্লিবা অদুগুম্বা ফৎতবশিং খরদগী ঐখোয়না ফ্রি ওইবা ঙমগনি । প্রধানমন্ত্রীনা হায়খি মদুদি পিপল-তু-পিপল লিপুন অসি ভারত-ম্যানমার মরিগী পাঙ্গলনি । গেদরিং অদুদা য়াঙ্গোন রিজনগী মুখ্যমন্ত্রী মিস্ত্রর ফিয়ো মিন থেন শরুক য়াখি ।
মন্ত্রীমন্দলনা আই.সি.এম.আর. অমসুং আই.এন.এস.ই.আর.এম., ফ্রান্সকী মরক্তা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্দিয়ন কাউন্সিল ওফ মেদিকেল রিসর্স (আই.সি.এম.আর) অমসুং ইন্সতিত্যুৎ নেস্নেল দে লা সেনতীৎ দে লা রিচর্চী মেদিকেল (আই.এন.এস.ই.আর.এম), ফ্রান্সকী মরক্তা ২০১৮গী মার্চতা খুৎয়েক পীনখিবা য়ানা ৱারোল অদু চৎনহনবদা অয়াবা পীখ্রে। শক্তম: য়ানা ৱারোল অসিনা মেদিকেল, লাইফ সাইন্সেস অমসুং হেল্থ রিসর্সকী লমশিংগী মনুংদা কমন ইন্তরেস্তকী লমশিংদা তেংবাং পীননবা পান্দম থম্লি। নাকন অনিমক্কী সাইন্তিফিক এক্সিলেন্সতা য়ুমফম ওইরগা পার্তীশিং অসিনা অখন্ননা মীৎয়েং থম্বদা য়ানখ্রবশিং অদুদি: দাইবেতীজ & মেতাবোলিক দিজওদর্স; জিন ইদিতিং তেক্নিক্কী ইথিক্স অমসুং রেগুলেতরী ইশুশিংদা মীৎয়েং থম্বগা লোয়ননা বাইও-ইথিক্স; নাকল অনিমক্কী মরক্তা খন্নরবা মতুং ম্যুচুয়েল ইন্তরেস্তা কান্নগদবা অতোপ্পা লমশিং। য়ানা ৱারোল অসিনা ম্যুচুয়েল ইন্তরেস্তকী লমশিংদা ইন্তর্নেস্নেল সাইন্তিফিক অমসুং তেক্নোলোজিকেল কোওপরেসনগী ফ্রেমৱার্ক্কী মনুংদা আই.সি.এম.আর. অমসুং আই.এন.এস.ই.আর.এম.গী মরক্তা লৈনরিবা মরি অসি মখা তানা চেৎশিলহল্লগনি। নাকল অনিগী মরক্তা লৈরিবা সাইন্তিফিক এক্সিলেন্স অসিনা অখন্নবা লমশিংদা হেল্থ রিসর্সতা মায় পাক্না থবক তৌবদা মতেং ওইরগনি।
মীর্জাপুরদা প্রধান মন্ত্রী, বনসাগর কেনেল প্রোজেক্ত মীয়ামদা খুৎশিন্নখ্রে

মীর্জাপুরদা প্রধান মন্ত্রী শ্রী নরেন্দ্র মোদীনা ঙসি বনসাগর কেনেল প্রোজেক্ত মীয়ামদা খুৎশিন্নখ্রে। প্রোজেক্ত অসিনা লমদম অসিগী ইথৈ লৌখোংদা চাউনা ইনোৎ পীরগনি অমদি উত্তর প্রদেশকী মীর্জাপুর অমসুং ইলাহবাদকী জিলাশিংগী লৌমীশিংদা চাউনা কান্নহল্লগনি। শ্রী নরেন্দ্র মোদীনা মীর্জাপুর মেদিকেল কোলেজকী উরেপ-উয়ুং তমখি। মহাক্না রাজ্যদা জন ঔশধি কেন্দ্র ১০৮ হৌদোকখি। মহাক্না বরানসী অমসুং মীর্জাপুরগী মরক্তা কনেক্তিবিতী হেঙ্গৎহনগদবা অদুগুম্লবা বালুঘাৎ, চুনারদা গঙ্গা তুরেলগী মথক্তা শাবা থোংসু খুৎশিন্নখি। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি মীর্জাপুরগী লমদমদা ওইথোক্নীংঙাই পাক-চাউনা লৈরি। মহাক্না ফ্রান্সকী রাষ্ট্রপতি মেক্রোনগা লোয়ননা সোলর প্লান্ত শঙ্গানবগীদমক মমাংদা মীর্জাপুরদা লাকখিবা অদু নৌহৌননা নীংশিংখি। প্রধান মন্ত্রীনা হৌখিবা নুমীৎ নিনিদা শঙ্গাখিবা নত্রগা উরেপ-উয়ুং তমখিবা তোঙান তোঙানবা চাউখৎ-থৌরাংগী প্রোজেক্তশিং অমসুং থবকশিং অদুগী মতাংদা পনখি। বনসাগর প্রোজেক্ত অসি অহানবা ওইনা চহি নিফুগী মমাংদা শানবা ৱাখল খনখি অমদি ১৯৭৮দা উরেপ-উয়ুং তমখি, অদুবু প্রোজেক্ত অসি মরম লৈতনা থেংথহনখি হায়না মহাক্না ফোংদোকখি। ২০১৪গী মতুংদা প্রোজেক্ত অসি প্রধান মন্ত্রী কৃষি সিঞ্চাই য়োজনাগী শরুক অমা ওইহল্লে অমদি মসিবু মপুং ফাহন্নবা হোৎনবা য়াবা পুম্নমক হোৎনরি হায়না মহাক্না ফোংদোকখি। কেন্দ্র সরকারনা লৌমীশিংগী য়াইফনবগীদমক পায়খৎলিবা খোংথাংশিং অদু পল্লদুনা খারিফ লৌরোকশিংগীদমক হন্দক্তা এম.এস.পি.দা হেঙ্গৎখিবা অদুসু প্রধান মন্ত্রীনা পনখি। মহাক্না জন ঔশধি কেন্দ্রশিং য়াওনা লাইরবশিংদা অহোংবা হেল্থকেয়র ফংহন্নবা লৌখৎলিবা খোংথাংশিং অদু পনখি। স্বচ্ছ ভারত মিশন্না লায়নাশিং ঙাকথোকপদসু মতেং ওইরি হায়না মহাক্না ফোংদোকখি। হেল্থ এসুরেন্স স্কিম – আয়ুশ্মান ভারত অথুবা মতমদা হৌরগনি হায়না মহাক্না ফোংদোকখি। মহাক্না কেন্দ্র সরকারগী অতোপ্পা সোসিয়েল ৱেলফেয়র স্কিমশিংগী মতাংদসু পনখি।
প্রধানমন্ত্রীনা ফিফা য়ু-১৭ ৱার্ল্দ কপতা শরুক য়াখিবা ভারতকী তিমগী উন্নখ্রে

প্রধানমন্ত্রী শ্রী নরেন্দ্র মোদীনা ঙসি হন্দক্তা পাংথোকখিবা ফিফা য়ু-১৭ ৱার্ল্দ কপতা শরুক য়াখিবা ভারতকী তিম অদুগা উন্নখ্রে । উন্নখিবা মনুং অদুদা শান্নরোয়শিং অদুনা ফিফাগী থৌরম অদুগী মনুংদা ফিল্দ মনুং অমসুং ফিল্দ মপান অনিমক্তা মখোয়না ফংখিবা এক্সপরিয়েন্স অমসুং এক্সপোজরশিং অদুগী মতাংদা ৱারি তৌখি । তুর্নামেন্ত অদুদা ওইখিবা ফিভম অদুদা নিংবা কায়দনবা প্রধানমন্ত্রীনা শান্নরোয়শিংগী পুক্নিং থৌগৎখি, অদুবু মসিনা তম্নবগী খুদোংচাবা অমা ওইহনগদবনি হায়খি । থৱায় য়াওবা অমসুং স্প্রিতকা লোয়ননা কম্পিত তৌবনা মায় পাকপগী অহানবা খোংথাংনি হায়না মহাক্না হায়খি । ভারতনা ফুতবোলদা এচিব কয়া তৌবা ঙমগনি হায়না প্রধানমন্ত্রীনা হায়খি । মহাক্না মসিমশু পনখি মদুদি শান্ন-খোৎনবনা পর্সোনেলিতী দিবেলপ তৌবা, কনফিদেন্স বিল্দ তৌবা অমসুং ওবর ওল দিবলপমেন্তদা মতেং পাংই । থৌরম অদুদা য়ুথ এফিয়ার্স অমসুং স্পোর্তসকী রাজ্য মন্ত্রী (আই/সি), শ্রী রাজয়াভর্ধন সিংহ রাথোর শরুক য়াখি ।
প্রধান মন্ত্রীনা মহাক্কী রুসিয়া খোংচৎকী মাংওইননা পীখিবা ৱারোল

মখাগী অসি প্রধান মন্ত্রী শ্রী নরেন্দ্র মোদীনা মহাক্কী রুসিয়া খোংচৎকী মাংওইননা পীখিবা ৱারোলনি। “রুসিয়াগী মরূপলোয় মীয়াম্বু য়াইফ-পাউজেল পীজরি। ঐহাক্কী হয়েংগী সোচী খোংচৎ অমসুং রাষ্ট্রপতি পুতিনগা লোয়ননা ঐহাক্কী মীফম অদুগীদমক মাংলোমদা চংশিল্লি। মহাক্কা উন্নবা অসি মতম পুম্নমক্তা অপেনবা ফাওই। ঐহাক্না থাজবা থম্লি মদুদি রাষ্ট্রপতি পুতিনগা লোয়ননা ৱারী শানবা অসিনা ভারত অমসুং রুসিয়াগী মরক্তা অখন্নবা চাউথোকচনীংঙাই ওইবা স্ত্রাতেজিক পার্তনরশিপ অদু মখা তানা চেৎশিলহল্লগনি।”
প্রধান মন্ত্রী, কোরিয়াগী রাষ্ট্রপতিনা নোইদাদা মোবাইল মেন্যুফেকচরিং ফেসিলিতী শঙ্গাখ্রে

প্রধান মন্ত্রী শ্রী নরেন্দ্র মোদী অমসুং রিপব্লিক ওফ কোরিয়াগী রাষ্ট্রপতি শ্রী মুন জে-ইন্না ঙসি নোইদাদা সেমসং ইন্দিয়া ইলেক্ত্রোনিক্স প্রাইবেৎ লিমিতেদকী অচৌবা মোবাইল মেন্যুফেকচরিং ফেসিলিতী অমা পুন্না শঙ্গামিন্নখ্রে। থৌরম অদুদা ৱাঙাংলদুনা প্রধান মন্ত্রীনা ভারতপু গ্লোবেল মেন্যুফেকচরিং হব অমা ওইহন্নবগী খোংচত্তা অসিগুম্বা থৌরম অসি অখন্নবা অমা ওইনা শিংথাখি। চাউরাক্না লুপা কোতি ৫০০০ ইনভেস্ত তৌবা অসিনা ভারতকা ললোন ইতিক্কী মরি চেৎশিলহনবদা নত্তনা ভারত অমসুং কোরিয়াগী মরক্তা লৈনরিবা মরিসু হেন্না চেৎশিলহল্লগনি হায়না মহাক্না ফোংদোকখি। দিজিতেল তেক্নোলোজীনা মীচম মীয়ামগী পুন্সিবু হেন্না লায়থোকহনবদা মরুওইবা থৌদাং লৌরি হায়না প্রধান মন্ত্রীনা পনখি। স্মার্ত ফোন, ব্রোদ বেন্দ অমসুং দেতা কনেক্তিবিতীবু হেন্না পাকথোক চাউথোকহল্লিবা অসিবু মহাক্না ভারত্তা দিজিতেল রিবোলুসনগী খুদম অমনি হায়না ফোংদোকখি। মসিগী মনুং চন্না মহাক্না গবর্নমেন্ত ই-মার্কেৎপ্লেস (জি.ই.এম.), দিজিতেল ত্রাঞ্জেক্সনগী গ্রোথ, ভিম এপ্লিকেসন অমসুং রুপে কার্দকী মরমদসু ঙাংখি। মেক ইন ইন্দিয়া ইনিসিয়েতিব অসি ইকোনোমিক পোলিসী অমখক নত্তে মসি সাউথ কোরিয়াগুম্বা মরূপ ওইরিবা লৈবাকশিংগা লোয়ননা হেন্না ফবা মরি থম্ননবা ৱারেপ অমসুনি হায়না মহাক্না ফোংদোকখি। মহাক্না হায়খি মদুদি অনৌবা ভারতকী নুং-পান উবা ব্যুজিনেস কলচরগী কান্নবা লৌবা পাম্বা অদুগুম্লবা লৈবাকশিংগী মফমদা ললোন ইতিক্কীদমক থোং লাওনা হাংদুনা থম্লি। চাউরাক্না চহি মরিগী মনুংদা মোবাইল ফোন মেন্যুফেকচরিং ফেক্তরিগী মশিং ২দগী ১২০দা হেঙ্গৎহন্দুনা হৌজিক্তি ভারত অসি মোবাইল ফোন মেন্যুফেকচরদা হৌজিক মালেমগী ওইনা অনিশুবদা লৈরে হায়না প্রধান মন্ত্রীনা ফোংদোকখি। মসিনা মীওই লাখ কয়াদা থবক ফংহল্লে হায়না মহাক্না হায়খি। মসিগী অনৌবা মোবাইল মেন্যুফেকচরিং ফেসিলিতী অসিনা কোরিয়ন তেক্নোলোজী অমদি ভারতকী মেন্যুফেকচরিং অমদি সোফৱেয়র সপোর্তকী থোংদা মালেমদা খ্বইদগী ফবা পোত্থোকশিং ফংহল্লগনি হায়না প্রধান মন্ত্রীনা অচেৎপা ৱাফম থমখি। মহাক্না মসিবু লৈবাক অনিমক্কী পাঙ্গল অমসুং অপুনবা মীৎয়েং ওইনা শুগাইনা পনখি।
লৈবাক অপুনবগী আঙ্গনৱারী ৱাকরশিংনা প্রধান মন্ত্রীগা উনখ্রে

লৈবাক অপুনবগী আঙ্গনৱারী ৱাকর ১০০ রোম হেনবা কাংলুপ অমনা ঙসি প্রধান মন্ত্রীগা উনখ্রে অমসুং হন্দক্তা মখোয়গী অৱামন অমসুং ইন্সেন্তিব হেনগৎনবা লাওথোকখিবা অদুগীদমক নুংঙাইবা ফোংদোকখি অমসুং প্রধান মন্ত্রীবু থাগৎপা ফোংদোকখি। আঙ্গনৱারী ৱাকরশিংগী নুংঙাই-পাউজেল অদু তরাম্না ওক্লদুনা প্রধান মন্ত্রীনা লৈবাক অসিগী শরুক খুদিংমক্তগী ঙসি মহাক্কা উননবা পুল্লরিবা অসিদা নুংঙাইবা ফোংদোকখি। প্রধান মন্ত্রীনা অঙাংশিংগী হকচাং অমসুং ৱাখল-লৌশিং ফগৎহনবদা মচি ওইবা চিঞ্জাক্কী মরু ওইবা অদুদা শাফু পীরদুনা হায়খি মদুদি মসিগা মরি লৈননা আঙ্গনৱারী ৱাকরশিংনা মরু ওইবা থৌদাং য়াগদবনি। হৌজিক হৌজিক পাংথোক্লিবা পোশন মাহ (মচি ওইবা চিঞ্জাক্কী থা) মতাংদা পল্লদুনা প্রধান মন্ত্রীনা হায়খি মদুদি খোংজং অসিগী মনুংদা অৱাৎপা অমত্তা লৈহল্লোইদবনি। মহাক্না হায়খি মদুদি মচি ওইবা চিঞ্জাক্কীদমক্তা অচেৎপা মওংদা পুক্নীং চংবা অমসুং অফবা হৈনবী হেনগৎহনবগী মথৌ তাই, মদু ৱাকরশিংনা ফংহনবা ঙমগনি। মহাক্না আঙ্গনৱারী ৱাকরশিংদা মসি লেপথোক্নবগীদমক্তা পুক্নীং থৌগৎখি মদুদি কান্নবা ফংলবশিংদা ফংহল্লিবা মচি ওইবা মতেংশিং অসি নীয়ম চুম্না শিজিন্নহনগদবনি। প্রধান মন্ত্রীনা হায়খি মদুদি আঙাংশিংনা আঙ্গনৱারী ৱাকরশিংগী ৱানা হেন্না পুক্নীং চংনা তাগনি। মখোয়না এৱ্যারনেস পীবদা চাউরবা থৌদাং য়াগনি। মহাক্না হেন্না ফবা ন্যুত্রিসন কেয়র অমসুং হোৎনবশিংগীদমক পুক্নীং থৌগৎপা ওইনা তোঙান তোঙানবা আঙ্গনৱারী ৱাকরশিংগী মরক্তা হেল্দী কম্পিতিসন অমগী পুক্নীং থৌগৎখি। থৌরম অদুদা কেন্দ্রগী নুপী অমসুং অঙাংগী চাউখৎ-থৌরাং মন্ত্রী শ্রীমতী মেনকা গান্ধীসু শরুক য়াখি।
প্রধান মন্ত্রীনা হান্নগী রাস্ত্রপতি দা. সর্বপল্লী রাধাকৃষ্ণনগী মপোক কুমওন্দা শ্রদ্ধাঞ্জলি কৎখ্রে অমসুং ওজাগী খুন্নাইদা ওজাগী নুমিৎকী য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা ওজাগী নুমিৎকী থৌরমদা ওজাগী খুন্নাইদা য়াইফ-পাউজেল পীখ্রে। প্রধান মন্ত্রীনা হান্নগী রাস্ত্রপতি দা. সর্বপল্লী রাধাকৃষ্ণনগী মপোক কুমওন্দা মফমদা শ্রদ্ধাঞ্জলিসু কৎখি। প্রধান মন্ত্রীনা হায়খি, “ওজাগী নুমিৎকী অখন্নবা থৌরম অসিদা ওজাগী খুন্নাইদা য়াইফ-পাউজেল পীজরি, ওজানা নহা ওইরিবশিংগী পুক্নীং-ৱাখল চাউখৎহনবা অমসুং লৈবাক শেম্বদা মরু ওইবা থৌদাং য়ারি। ঐনা ঐখোয়গী হান্নগী রাস্ত্রপতি অমসুং শক্নাইরবা ওজা সর্বপল্লী রাধাকৃষ্ণনজীগী মপোক কুমওন অসিদা ইকোক নোঞ্জদুনা মফমদা খুরুমজরি।”
প্রধান মন্ত্রীনা ৱেৎলিফতর দীপক লাথেরবু কম্মনৱেল্থ গেমসতা নুপাগী কিলোগ্রাম ৬৯গী কাংলুপ্তা শেঞ্জেংগী তক্মান লৌরকপদা নুংঙাইবা ফোংদোকখ্রে

কম্মনৱেল্থ গেমসতা ৱেৎলিফতিং মশান্নদা শিঞ্জেংগী তক্মান লৌরকপদা প্রধান মন্ত্রী শ্রী নরেন্দ্র মোদীনা দীপক লাথেরগী মফমদা নুংঙাইবা ফোংদোকখ্রে। প্রধান মন্ত্রীনা হায়খি, “ঐখোয়গী ৱেৎলিফতরশিং অসি অফবা ফিভমদা লৈরি! ঐহাক্কী নহা ওইরিবা মরূপ দীপক লাথেরনা নুপাগী কিলোগ্রাম ৬৯গী কাংলুপ্তা শেঞ্জেংগী তক্মান লৌরক্লে। নহা ওইরিবা মহাক্কী মফমদা নুংঙাইবা ফোংদোকচরি অমসুং মহাক্না তুংদা হোৎনরকপশিংদা হেন্না ফবা ওইরসনু।” দীপক লাথেরনা কম্মনৱেল্থ গেমসতা মেদল ফংবা খ্বাইদগী নহা ওইবা ৱেৎলিফতর ওইরে, গোল্দ কোস্তা পাংথোকপা নুপাগী কিলোগ্রাম ৬৯গী কাংলুপ্তা শেঞ্জেংগী তক্মান অমা লৌখি।
প্রধানমন্ত্রীনা নগালেন্দগী প্রজাশিংবু মখোয়গী স্তেতহুদ নুমীৎতা নুঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা নগালেন্দগী প্রজাশিংবু মখোয়গী স্তেতহুদ নুমীৎতা নুঙাইবা ফোংদোকখ্রে । প্রধানমন্ত্রীনা হায়খি, “মখোয়গী স্তেতহুদ নুমীৎকী থৌরম অসিদা নগালেন্দগী প্রজাশিংবু ঐহাক্না নুঙাইবা ফোংদোকচরি । রাজ্য অসি পুক্নিং হুরবা মহৌশাগী ফজবা অমসুং শুবা নোম্বা কনবা মীওইশিংনা থৌজানবিরি । রাজ্য অসি দিবলপমেন্তকী অনৌবা ৱাংলবা থাক অমাদা মতম চানা লাক্নবা ঐহাক্না খুরুমজরি ।”
প্রধানমন্ত্রীনা গবর্নরশিংগী কনফরেন্সকী ক্লোজিং সেসনদা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি রাষ্ট্রপতি ভবন্দা গবর্নরশিংগী কনফরেন্সকী ক্লোজিং সেসনদা ৱা ঙাংখ্রে । কনফরেন্স পাংথোক্লিঙৈ মনুংদা মখল মখা য়াম্লবা ইনপুতশিং পিখিবগীদমক প্রধানমন্ত্রীনা গবর্নরশিংবু থাগৎপা ফোংদোকখি । প্রধানমন্ত্রীনা হায়খি মদুদি ভারত অসি ৱাখল্লোন, রিসোর্সশিং অমসুং কেপেবিলিতীশিংদা অৱাৎপা লৈতে, অদুবু অকক্নবা রাজ্য অমসুং রিজন খরদি গবর্নান্স দিফিসিতনা মরম ওইদুনা মনিংদা লৈরি । লাইরবশিংগী কান্ননবগীদমক মখম মখা য়াম্লবা সরকারগী স্কিমশিং অসি অফবা গবর্নান্স লৈবা মফমদা হেন্না ইমপ্লিমেন্ত তৌগদবনি হায়না মহাক্না হায়খি । মিসন ইন্দ্রধনুশগুম্বা স্কিমগী খুদম পিরদুনা মহাক্না হায়খি মদুদি গবর্নরশিংনা সরকারগী ইনিসিয়েতিবশিংবু হেন্না ইফেক্তিব ওইবা মওংদা লাইথোকহনবা য়াই । ভারতকী য়ুনিতী অমসুং ইন্তেগ্রিতী মপাঙ্গল কনখৎহন্নবা গবর্নরশিংনা মখোয় মশামকপু এক ভারত, শ্রেস্ত ভারত অমসুং রন ফোর য়ুনিতী অসিগুম্বা ইনিসিয়েতিবশিংদা শরুক য়ানবা প্রধানমন্ত্রীনা কন্না হায়খি ।
পত্না য়ুনিবর্সিতীগী চহি চাম্মা শুরকপগী থৌরমদা প্রধানমন্ত্রীনা ৱা ঙাংখ্রে

প্রধানমন্ত্রী শ্রী নরেন্দ্র মোদীনা ঙসি পত্না য়ুনিবর্সিতীগী চহি চাম্মা শুরকপগী থৌরমদা ৱা ঙাংখ্রে । মহাক্না হায়খি মদুদি পত্না য়ুনিবর্সিতীদা ভিজিত তৌবা অমসুং ছাত্রশিংগী মরক্তা অমা ওইনা ফংবসি মহাকপু ইকায় খুম্নবিবনি হায়না মহাক্না লৌই । প্রধানমন্ত্রীনা হায়খি,”ঐহাক্না বিহারগী মফম অসিবু খুরুমজরি । য়ুনিবর্সিতী অসিনা জাতিদা চাওনা থৌদাং লৌরিবা অদুগুম্বা ছাত্র কয়া অমা পুথোকপিখ্রে ।” প্রধানমন্ত্রীনা হায়খি মদুদি মহাক্না ওবজার্ব তৌরে মদুদি রাজ্য অপুনবদা সিভিল সর্বিসশিংদা মকোক ওইরকপা মীওইশিং অদু পত্না য়ুনিবর্সিতীদা তমলকপা ঙাক্তনি । প্রধানমন্ত্রীনা হায়খি, “দিল্লিদা, ঐহাক্না ওফিসিয়েল কয়াগা লোয়ননা ৱারি শান্নখ্রে, মখোয়গী মরক্তা অয়াম্বদি বিহারদগীনি ।” শ্রী নরেন্দ্র মোদীনা হায়খি মদুদি রাজ্যগী প্রোগ্রেসকী মায়কৈদা বিহারগী মুখ্য মন্ত্রী শ্রী নিতিস কুমারগী ৱাফম অদু থাগৎনিঙাইনি । কেন্দ্র সরকারনা ইস্তর্ন ইন্দিয়াগী দিবলপমেন্তদা খ্বাইদগী মরু ওইনা লৌরি হায়না মহাক্না মখা তাখি । প্রধানমন্ত্রীনা হায়খি মদুদি বিহার অসি গ্যান অমসুং গঙ্গা অনিমক্না চানবিরি । লৈবাক অসিগা য়ুনিক ওইবা লেগেসি অমা লৈজৈ হায়না মহাক্না মখা তাখি । মহাক্না হায়খি মদুদি কনভেনস্নেল তিচিংদগী, ঐখোয়গী য়ুনিবর্সিতীশিংনা ইনোভেসনগী মায়কৈদা চংশিনবা মথৌ তাই । প্রধানমন্ত্রীনা হায়খি মদুদি গ্লোবেলাইজেসনগী ইরা অসিদা, ঐখোয়না পৃথীবি পুম্বদা অহোংবা অমা লাক্লিবা অমসুং চাংদম্নবগী স্প্রিত হেঙ্গৎলক্লিবা অসি ঐখোয়না খংবা মথৌ তাই । মদুগী মনুং চন্না, পৃথীবি অসিদা ভারতকীশু মফম থমগদবনি হায়না মহাক্না মখা তাখি । মীয়াম্না মায়োক্নরিবা প্রোব্লেমশিং অসিগী ইনোভেসন সোলুসন অমা পুথোক্নবা মহাক্না ছাত্রশিংদা তকশিনখি । মহাক্না হায়খি মদুদি মখোয়না তমলুবশিং অদু শিজিন্নদুনা, অমসুং স্তার্ত-অপ সেক্তরগী খুথাংদা, সমাজ অসিগীদমক্তা মখোয়না তৌবা য়াবা কয়া অমা লৈরি । পত্না য়ুনিবর্সিতীদগী এয়ারপোর্ত হনখিবগী লম্বীদা, প্রধানমন্ত্রী, বিহারগী মুখ্যমন্ত্রী, অমসুং অতোপ্পা শক্নাইরবশিংনা বিহার ম্যুজিয়মদা চৎখি, মদুদা রাজ্য অসিগী ইনাক খুল্লবা কলচর অমসুং পুৱারি অদু উৎথোক্লি ।
মন্ত্রীমন্দলনা ভারত অমসুং সিঙ্গাপুরগী মরক্তা পর্সোনেল মেনেজমেন্ত অমদি পব্লিক এদমিনিস্ত্রেসনগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং সিঙ্গাপুরগী মরক্তা পর্সোনেল মেনেজমেন্ত অমদি পব্লিক এদমিনিস্ত্রেসনগী লমদা তেংবাং পীননবা য়ানা ৱারোলদা খুৎয়েক পীনবদা অয়াবা পীখ্রে। শক্তমশিং: য়ানা চেরোল অসিনা গবর্নান্সকী হৌজিক লৈরিবা সিস্তেম পার্তিকুলর ওইনা ৱার্কফোর্স, ৱার্কপ্লেস অমদি জোব্স, পব্লিক সর্বিস দেলিবরী, হ্যুমেন রিসোর্স মেনেজমেন্ত, পব্লিক সেক্তর রিফোর্ম, লিদরশিপ/তেলেন্ত দিবেলপমেন্ত অমসুং ই-গবর্নান্স/দিজিতেল গবর্নমেন্তকী লমশিং ফগৎহন্নবা পান্দম থম্লি। কান্নরিবশিং: য়ানা ৱারোল অসিনা ভারত অমসুং সিঙ্গাপুরগী মরক্তা পব্লিক এদমিনিস্ত্রেসন অমদি গবর্নান্স রিফোর্মসকী লমদা তেংবাং পীননবগীদমক ফ্রেমৱার্ক অমা ফংহল্লগনি। মসিনা পব্লিক এদমিনিস্ত্রেসন, অফবা গবর্নান্স অমদি পব্লিক সর্বিস রিফোর্ম হেন্না ফগৎহন্নবা পান্দম থম্লি মদুনা অহেনবা পব্লিক একাউন্তেবিলিতী ফংহল্লগনি।
প্রধান মন্ত্রীনা অহমেদাবাদ শোপ্পিং ফেস্তিবেল-২০১৯ হৌদোকখ্রে

প্রধান মন্ত্রী শ্রী নরেন্দ্র মোদীনা অহমেদাবাদগী সবরমতি তুরেল তোর্বান্দা অহমেদাবাদ শোপ্পিং ফেস্তিবেল-২০১৯ হৌদোকখ্রে। গুজরাত পুম্বদগী স্ত্রীত বেন্দরশিংদগী হৌরগা শোপ্পিং মোলশিং অমদি ক্রাফসমেনদগী হৌরগা হোতেলশিং-রেসতুরেন্ত- মরীলৈনবা করবারশিংনা মখোয়গী পোত্থোক অদু প্রমোৎ তৌনবা উৎথোক্নবা মফম অসিদা লাক্লি। বাইবরেন্ত সম্মিতকা লোয়ননা মতম অমত্তদা পাংথোকপা মতম অদুদগী কুমহৈ অসি তোপ তোপ্পা অমা ওইরি। থৌরম অদুদা প্রধান মন্ত্রীনা মীয়াম তিনখিবা অমদা ৱা ঙাংখি। থৌরম অসিবু থাগৎলদুনা মহাক্না হায়খি, “মহৌশানা, অসিগুম্বা মখলগী অচৌবা বিজিনেস সম্মিত অসি মপান লৈবাক খক্তদা ঐখোয়না উবা ফংই। হৌজিক্তি বাইবরেন্ত গুজরাতকা লোয়ননা অহমেদবাদ শোপ্পিং ফেস্তিবেল হৌদোক্লিবা অসি থাগৎনিঙাই ওইবা ইনিসিয়েতিব অমনি।” প্রধান মন্ত্রীনা মখা তাখি, “লৈবাক অসিদা ললোন-ইতিক্কীদমক তেংবাংনবা এনভাইরনমেন্ত অমা শেমগৎনবা সরকারনা লেপ্পা লৈতনা হোৎনরি। হৌখিবা চহী মরি অসিদা, অরিবা আইন পুম্নমক মুথৎখ্রে অমদি চৎনা কাংলোন চা কয়া শেম্দুনা লায়থোকহল্লে। অসিগুম্বা মখলগী হোৎরিবশিং অসিনা মরম ওইদুনা ইজ ওফ দুইং বিজিনেস রেঙ্কিং ১৪২দগী ৭৭তা হায়গৎলে।” প্রধান মন্ত্রীনা মখা তাখি, “অপিকপা ইন্তর্প্রিনরশিংগীদমক প্রোসেদ্যুর লায়থোকহন্নবা ঐখোয়না লেপ্পা লৈতনা হোৎনরি। জি.এস.তি. অমসুং অতোপ্পা রিতর্নশিংদা য়ুমফম ওইরগা অপিকপা ইন্তর্প্রিনরশিংদা বেঙ্কশিংনা ক্রিদিৎ পীবা ঙমহন্নবা সিস্তেমগী মায়কৈদা ঐখোয়না থবক তৌরি। ঐখোয়না মীনিৎ ৫৯দা লুপা কোতি অমা ফাওবগী লোন ক্লিয়ার তৌহল্লে।” ঙসি অঙনবদা প্রধান মন্ত্রীনা গান্ধীনগরদা লৈরিবা মহাত্মা মন্দির এক্সিবিসন কম কনভেন্সন সেন্তরদা ভাইব্রেন্ত গুজরাত গ্লোবেল ত্রেদ সো হৌদোকখি। মসিগা লোয়ননা গান্ধীনগরদা জনুৱারি ১৮দগী ২০ ফাওবা পাংথোক্নবা লেপলিবা বাইবরেন্ত গুজরাত সম্মিতকী ৯শুবা এদিসনগীদমক স্তেজ শেম শারে। সম্মিৎ অসিদা স্তেতশিংগী মকোকশিং, গ্লোবেল ইন্দস্ত্রীগী কেপ্তেনশিং অমসুং ৱাখল লৌশিং লৈরবা লুচিংবশিংনা শরুক য়াগনি। প্রধান মন্ত্রী শ্রী নরেন্দ্র মোদীনা হয়েং সম্মিত অসিগী হৌদোকপগী সেসন্দা ৱা ঙাংগনি।
মন্ত্রীমন্দলনা অরুনাচল প্রদেশকী সেদ্যুল ত্রাইবশিংগী লিস্ত নৌনা য়েংশিন্নবগীদমক ‘দি কন্সতিত্যুসন (সেদ্যুল ত্রাইবস) ওর্দর (এমেন্দমেন্ত) বিল, ২০১৮’গী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা কন্সতিত্যুসন (সেদ্যুল ত্রাইবস) ওর্দর, ১৯৫০দা লেপখিবা অরুনাচল প্রদেশকী সেদ্যুল ত্রাইবশিংগী লিস্ত নৌনা শেমদোক্নবা পর্লিয়ামেন্তা দি কন্সতিত্যুসন (সেদ্যুল ত্রাইবস) ওর্দর (এমেন্দমেন্ত) বিল, ২০১৮ হায়না মমিং থোন্দুনা পুখৎখিবা বিল অমা চৎনহনবদা অয়াবা পীখ্রে। অরুনাচল প্রদেশকী সেদ্যুল ত্রাইবশিংগী লিস্ততা মখাগী অহোংবশিং অসি লৈরগনি: সেরিয়েল নম্বর ১দা ‘অবোর’ মুথৎপা, মদুগা মান্ননা সেরিয়েল নম্বর ১৬তা ‘অদি’ মুথৎপা। সেরিয়েল নম্বর ৬তা ‘খাম্পতি’গী মহুৎ তাই খাম্পতিনা শিনবা। সেরিয়েল নম্বর ৮দা ‘মিশমি–কমন’ (মিজু মিশমি), ইদু (মিশমি) অমসুং তারোন (দিগারু মিশমি) হাপচিনবা। সেরিয়েল নম্বর ৯দা ‘মোম্বা’গী মহুৎ মোনপা, মেম্বা, সার্তাং, সাজোলোং(মিজি) হাপচিনবা। অরুনাচল প্রদেশকী সেদ্যুল ত্রাইবশিংগী লিস্তা সেরিয়েল নম্বর ১০দা ‘এনী নাগা ত্রাইবস’কী মহুৎ ‘নোক্তে’, ‘তাংসা’, ‘ৱানচো’ হাপচিনবা। এমেন্দমেন্তশিং প্রপোজ তৌবগী মরমশিং অদুদি: অবোর মুথৎপা – দুপ্লিকেসন লৌথোকপা খাম্পতি মহুৎ শিন্দোকপা – ‘খাম্পতি’ কৌবা ত্রাইব অমত্তা লৈতে মিশমি–কমন, ইদু অমসুং তারোন (দিগারু মিশমি) হাপচিনবা– মমাংদা য়াওরম্লিবা অসি ‘মিশমি’ খক্তনি। অসিগুম্বা কম্যুনিতী অমত্তা রিপোর্ত লৈতে। মোনপা, মেম্বা, সার্তাং, ৱানচো হাপচিনবা–মমাংদা য়াওরম্লিবা অসিদি ‘এনী নাগা ত্রাইবস’নি। মখোয় অসি রাজ্য অসিদা রিপোর্ত লৈবা নাগা ত্রাইবশিংনি। নোক্তে, তাংসা, তুৎসা, ৱানচো হাপচিনবা–মমাংদা য়াওরম্লিবা অসিদি ‘এনী নাগা ত্রাইবস’নি। মখোয় অসি রাজ্য অসিদা রিপোর্ত লৈবা নাগা ত্রাইবশিংনি। বিল অসি এক্ত ওইরবা মতুংদা অরুনাচল প্রদেসকী সেদ্যুল ত্রাইবকী রিভাইজ তৌরবা লিস্তা নৌনা মমিং য়াওরবা কম্যুনিতীশিংনা সরকারগী হৌজিক লৈরিবা স্কিমশিংগী মখাদা সেদ্যুল ত্রাইবশিংগী কানবা ফংবা ঙমহল্লগনি। অসিগুম্বা মখলগী মরুওইবা স্কিমশিংগী মনুংদা পোস্ত মেত্রিক স্কোলরশিপ, নেস্নেল ওভরসিজ স্কোলরশিপ, নেস্নেল ফেল্লোশিপ, তোপ ক্লাস এজুকেসন, নেস্নেল সেদ্যুল ত্রাইবস ফাইনান্স এন্দ দিবেলপমেন্ত কোর্পোরেসনদগী কন্সেসনেল লোন, সেদ্যুল ত্রাইবস নুপামচাশিং অমসুং নুপীমচাশিংগী হোস্তেলশিং য়াওরি। মথক্কী শিং অসিগী মথক্তা মখোয়না সরকারগী পোলিসীগী মতুং ইন্না থবক তৌবা অমসুং মহৈ তমফম ইন্সতিত্যুৎশিংদা রিজার্বেসনগী কানবসু ফংলগনি।
ইন্দোনেসিয়াগী পোলিতিকেল, লেগেল অমসুং সেক্যুরিতী এফিয়ার্সকী কোওর্দিনেতিং মিনিস্তর দা. ঐছ. ৱিরান্তোনা প্রধানমন্ত্রীগা উন্নখ্রে

ইন্দোনেসিয়াগী পোলিতিকেল, লেগেল অমসুং সেক্যুরিতী এফিয়ার্সকী কোওর্দিনেতিং মিনিস্তর দা. ঐছ. ৱিরান্তোনা ঙসি প্রধানমন্ত্রী নরেন্দ্র মোদীগা উন্নখ্রে । ইং ২০১৬ কী দিসেম্বর থাদা রাষ্ট্রপতি জোকো ৱিদোদোগী মায় পাকখিবা ভারতকী খোংচৎ অদু প্রধানমন্ত্রীনা নৌহৌনা নিংশিংখি, অমসুং ঐসিন লৈবাক্কী লুচিংবশিংনা এসিন-ইন্দিয়া কোম্মেমোরেতিব সম্মিতকীদমক ভারত্তা লাক্কদবা অদুদা থা অসিগী লোইরমদাইদা রাষ্ট্রপতি জোকো ৱিদোদোবু ভারত্তা অমুক হন্না তরাম্না ওক্নবা শেম শারে অমসুং মথংদা পাংথোক্কদৌরিবা রিপব্লিক নুমীৎ পালন্দা অথোইবা অতিথিশু ওইগনি হায়না মহাক্না হায়খি । প্রধানমন্ত্রীনা হায়খি মদুদি মেরিতাইম য়ুম্লোন্নবশিং ওইবনা ভারত অমসুং ইন্দোনেসিয়াগী মরক্তা ব্লু ইকোনোমীগী দিবেলপমেন্ত লোয়ন লোয়ননা মেরিতাইম সেক্যুরিতী অকক্নবা লমদা মতেং পিন্ননবগীদমক পাক চাওরবা স্কোপ অমা লৈরি । মসিগী মনুং চন্না, প্রধানমন্ত্রীনা ভারত অমসুং ইন্দোনেসিয়াগী মরক্তা সেক্যুরিতীগী ওইবা ৱা খন্ননবা অহানবা মীফম পাংথোক্কদৌরিবা অদু তরাম্না ওকখি ।
মন্ত্রীমন্দলনা ভারত অমসুং ইজরেলগী মরক্তা ওইল অমসুং গ্যাস সেক্তরদা মতেং পিন্ননবা এমওয়ু অয়াবা পিখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ইজরেলগী মরক্তা ওইল অমসুং গ্যাস সেক্তরদা মতেং পিন্ননবা মেমোরেন্দম ওফ অন্দর্সতেন্দিং খুৎয়েক পিন্নবদা অয়াবা পিখ্রে । এমওয়ু অসিনা ইনর্জি সেক্তরদা ভারত অমসুং ইজরেলগী মরি হেন্না খুমাং চাওশিলহনবগী থাজবা থম্লি । এগ্রিমেন্ত অসিগী মখাদা লৈবাক অনিমক্কী তেক্নোলোজি ত্রান্সফর, আর এণ্ড দি, জোইন্ত স্তদি চৎথবা, হ্যুমেন রিসোর্সকী কেপাসিতী শেমগৎপা অমসুং স্তার্ত-অপ্সকী লমদা পুন্না থবক তৌমিন্নবা হেঙ্গৎহন্নবা মীৎয়েং থম্লি ।
মন্ত্রীমন্দলনা ভারত অমসুং সাও তোম অমদি প্রিন্সিপকী মরক্তা ত্রেদিস্নেল সিস্তেম ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং সাও তোম অমদি প্রিন্সিপকী মরক্তা ত্রেদিস্নেল সিস্তেম ওফ মেদিসিন অমসুং হোমিওপেথীগী লমদা তেংবাং পীননবা য়ানা ৱারোল চৎনহনবদা মখোয়গী ওইবা অয়াবা পীখ্রে। য়ানা ৱারোল অসি মার্চ ২০১৮দা খুৎয়েক পীনখিবনি। চাউনা থেংনরিবা: য়ানা ৱারোল অসিনা মেদিসিনগী ত্রেদিস্নেল সিস্তেমগী লমশিংদা লৈবাক অনিগী মরক্তা বাইলেতরেল কোওপরেসন হেঙ্গৎহল্লগনি। মসিনা মখোয়গী সেয়র তৌরিবা কলচরেল হেরিতেজ অদু য়েংলগা লৈবাক অনিমক্তা চাউনা কান্নহল্লগনি। ইমপ্লিমেন্তেসন স্ত্রাতেজী অমসুং তার্গেৎশিং: নাকল অনিমক্কী মরক্তা থবক থৌরমশিং অসি খুৎয়েক পীনখিবা য়ানা চেরোলগী কোপী ফংলবা মতুংদগী হৌগনি। লৈবাক অনিমক্কী মরক্তা পায়খৎলিবা অনৌবা খোংথাং অসি খুৎয়েক পীনখিবা য়ানা চেরোলদা পল্লিবা ৱাফমশিংগী মতুং ইন্না পাংথোক্কনি। য়ুম্ফম: ভারত অসি হিদাক শিজিন্নবা পাম্বী য়াওনা ত্রেদিস্নেল মেদিসিনগী নীংথিজনা দিবেলপ তৌরবা সিস্তেমশিংগা লোয়ননা থৌজান ফংলবা লৈবাক হায়বদু ওইরি, মদুনা মালেমগী হকশেলগী লমদা অকিবগী মশক ওইরবা পোতেন্সিয়েল লৈহল্লি। রিপব্লিক ওফ ইন্দিয়াগী আয়ুশ মন্ত্রালয়না অয়ুর্বেদ, য়োগ অমসুং নেচরোপেথী, য়ুনানী, সিদ্ধ, সোৱা-রিগপা অমসুং হোমিওপেথী য়াওনা ত্রেদিস্নেল সিস্তেমস ওফ মেদিসিন অসি প্রমোৎ, প্রোপাগেৎ অমসুং গ্লোবেলাইজ তৌনবা খোংথাংশিং লৌখৎতুনা মালেসিয়াগী সরকার, ত্রিনিদেদ & তোবাগোগী সরকার, হঙ্গেরীগী সরকার, বঙ্গলাদেশকী সরকার, নেপালগী সরকার, মোরিসসকী সরকার, মোঙ্গোলিয়াগী সরকার অমসুং ইরানগী সরকারগা লোয়ননা ত্রেদিস্নেল মেদিসিন্দা তেংবাং পীননবগীদমক য়ানা চেরোলশিং চত্থরে। শ্রী লঙ্কাগা লোইননা অতোপ্পা য়ানা চেরোল অমসু খুৎয়েক পীননবা শেম শাদুনা লৈরে।
শক্নাইরবা কলাকার শাশি কাপুরনা লৈখিদবদা প্রধানমন্ত্রীনা অৱাবা ফোংদোকখ্রে

শক্নাইরবা কলাকার শাশি কাপুরনা লৈখিদবদা প্রধানমন্ত্রী শ্রী নরেন্দ্র মোদীনা অৱাবা ফোংদোকখ্রে । প্রধানমন্ত্রীনা হায়খি, “শাশি কাপুরগী থোইদোক হেন্দোকপা মগুন অদু মহাক্কী সেনিমাগা লোয়ন লোয়ননা থিয়েতরদা উবা ফংই, মদুবু মহাক্না অকনবা ইহুলগা লোয়ননা থাক ৱাংনা থাংগৎখি । মহাক্কী মশক নাইবা এক্তিং অদু তুংগী মীরোলশিংনা নিংশিংদুনা লৈহৌরগনি । মহাক লৈখিদবদা অৱাবা ফোংদোকচরি । মহাকপু নিংজবশিং অমসুং ইমুং মনুংগী অৱাবদা শরুক য়াজরি ।”
২০১৬ বেতচকী আইপিএস ওফিসার ত্রেনীশিংনা প্রধানমন্ত্রীগা উন্নখ্রে

২০১৬ বেতচকী ইন্দিয়ান পুলিস সর্বিসকী ওফিসার ত্রেনী ১১০ হেনবনা ঙসি প্রধানমন্ত্রী শ্রী নরেন্দ্র মোদীগা উন্নখ্রে । ওফিসার ত্রেনীশিং অদুগা লোয়ননা ৱারি শান্নরদুনা প্রধানমন্ত্রীনা এ হ্যুমেন এপ্রোছ ইন পুলিসিং; এণ্ড তেক্নোলোজী অসিনচিংবা হিরমশিং অদুগী মরুওইবা অদু কন্না পনখি । নিং তম্বা ফংলবা মতুংদগী মশাগী মথৌ পাংথোকপদা মখোয়গী মপুন্সি কৎথোকখ্রবা অদুগুম্লবা পুলিস পর্সোনেল ৩৩,০০০ হেনবা অদু মহাক্না নৌহৌনা নিংশিংখি । ৱারি শান্নখিবা অদুদা নেস্নেল সেক্যুরিতি এদভাইজর শ্রী অজিত দোবল শরুক য়াখি ।